Salavat aşırımı-2
Salavat aşırımı — Azərbaycanın şimalında, Baş Qafqaz silsiləsində yerləşən dağ keçidi. Aşırımın hündürlüyü 2895 m-dir (digər mənbələrə görə 2915 m). Salavat aşırımından Qudyalçay və Vəndamçay hövzələri ətrafındakı əraziləri birləşdirən yol keçir. "Salavat" adı "nicat üçün dua" deməkdir. Bu ad Qafqazın cənub yamacındakı dağ aşırımları arasında geniş yayılmışdır. Hər il bu aşırımlardan keçərkən çoxlu insan həlak olurdu, ona görə də dağları sağ-salamat keçənlər canlarını qurtardığı üçün Allaha şükür edirdilər.